Technical Picks – บล.ฟินันเซีย ไซรัส
บล.ฟินันเซีย ไซรัส ระบุเทคนิคเช้านี้
26 ต.ค. 2558

Technical Picks:
TFD (Bt 3.12 เป้าเทคนิค 3.26-3.46 cut loss ถ้าหลุด 3)
CKP (Bt 2.68 เป้าเทคนิค 2.76-2.90 cut loss ถ้าหลุด 2.60)
HANA (Bt 34.50 แนะนำยืมหุ้น short เพื่อรอซื้อคืนที่แนวรับ)
 
TFD ซื้อเก็งกำไร
ราคาปิด 3.12 แนวรับ 3-2.96 แนวต้าน 3.26-3.30, 3.46
ราคาหุ้นปรับตัวลงลึกมาอย่างต่อเนื่องในช่วงหลายปีที่ผ่าน ระยะหลังเริ่มมีจังหวะแกว่งตัวออกข้างได้ค่อนข้างดี ขณะที่ล่าสุดวานนี้เริ่มมีจังหวะดีดตัวขึ้นให้เห็นด้วยมูลค่าการซื้อขายที่หนาแน่น ส่วน Indicator ต่างๆก็ถือว่าส่งสัญญาณในเชิงบวก น่าจะมีโอกาสลุ้นรีบาวด์ขึ้นไปทดสอบแนวต้านต่างๆและเป็นจังหวะเก็งกำไร
 
CKP ซื้อเก็งกำไร
ราคาปิด 2.68 แนวรับ 2.66-2.60 แนวต้าน 2.74-2.76 , 2.80-2.90
หลังจากราคาไต่ระดับกลับขึ้นมาแกว่งตัวเหนือเส้นต้นทุนเฉลี่ยระดับต่างๆ ได้พักใหญ่ ช่วงปลายสัปดาห์ที่แล้วก็เริ่มมีแรงซื้อหนาตามากขึ้น และหนุนให้ราคามีจังหวะดีดขึ้นได้ดี ขณะที่สัญญาณทางเทคนิคก็อยู่ในเกณฑ์บวก ดังนั้นถ้าไม่ย้อนต่ำกว่าแนวรับอีกก็มีลุ้นดีดขึ้นหาแนวต้านให้ทำกำไรตามรอบได้
 
For SBL
HANA ยืมหุ้น short
ราคาปิด 34.50 แนวรับ 33.5-32.5 , 32-31 แนวต้าน 35-36
ราคาวิ่งขึ้นมาแรงพอควรนับตั้งแต่ต้นเดือน โดยขยับชนแนวต้านจากเส้นต้นทุนเฉลี่ย sma.25 สัปดาห์แถว 35-36 บ. แล้วมีแรงขายออกมากดดันทำให้เริ่มแกว่งผันผวนในกรอบจำกัด ส่งผลให้รูปแบบกราฟราคาและการฟอร์มตัวของ Indicators ต่างๆ ส่งสัญญาณในเชิงลบ คาดว่ามีลุ้นไหลลงหาแนวรับให้ซื้อกลับทำกำไรได้ จึงแนะนำยืมหุ้น short โดยใช้แนวต้านเป็นเกณฑ์ซื้อตัดขาดทุน